
110వ పడిలోకి అడుగిడిన స్వామి  భారతరత్న ఇవ్వాలని భక్తుల విజ్ఞప్తి బెంగళూరు, ఏప్రిల్ 1 (ఆంధ్రజ్యోతి): నడిచే దేవుడిగా పేరొందిన సిద్ధగంగ మఠాధిపతి శివకుమారస్వామిజీ 110వ జన్మదిన వేడుకలు సిద్ధగంగ మఠంలో శనివారం ఘనంగా జరిగాయి. ప్రధానమంత్రి నరేంద్రమోదీ, శివకుమారస్వామిజీకి ఫోన్చేసి జన్మదిన శుభాకాంక్షలు తెలిపారు. స్వామిజీ గురువందనంలో గవర్నర్ వాజుభాయ్వాలాతోపాటు సుత్తూరు మఠాధిపతి దేశికేంద్రస్వామిజీ, సిద్దలింగస్వామిజీ తదితరులు పాల్గొన్నారు. 110 ఏళ్ళ వయసులోనూ మరొకరి సాయం లేకుండానే నిత్యం యోగా, శివపూజలతోపాటు మఠంలో విద్యార్థులకు బోధనలు, భోజన సదుపాయాలను స్వామిజీ స్వయంగా పర్యవేక్షిస్తారు. లక్షలాదిమంది నిరుపేద కుటుంబీకులకు విద్య, వసతి, అన్నదాన కార్యక్రమాలతో దేశంలోనే ఆదర్శ స్వామిజీగా పేరొందిన శివకుమారకు భారతరత్న ఇవ్వాలని భక్తులు విజ్ఞప్తిచేశారు.

110va padiloki adugidina swami  bhaarataratna ivvaalani bhaktula vignapti bengaluru, epril 1 (aandhrajyoti): nadiche devudigaa perondina siddhaganga mathaadhipati sivakumaraswamiji 110va janmadina vedukalu siddhaganga mathamlo sanivaaram ghanamgaa jarigai. pradhaanamantri narendramodi, sivakumaaraswaamijiki phonchesi janmadina subhaakaankshalu telipaaru. swamiji guruvandanamlo gavarnar vaajubhaayvaalaathopaatu sutturu mathaadhipati desikendraswamiji, siddalingaswamiji taditarulu paalgonnaaru. 110 ella vayasuloonuu marokari saayam lekundane nityam yoga, sivapuujalatoepaatu mathamlo vidyaarthulaku bodhanalu, bhojana sadupaayaalanu swamiji swayamgaa paryaveekshistaaru. lakshalaadimandi nirupeda kutumbeekulaku vidya, vasati, annadaana kaaryakramaalato desamlone aadarsa swamijiga perondina sivakumaaraku bhaarataratna ivvaalani bhaktulu vignaptichesaaru.